รู้สึกแสบบริเวณอวัยวะเพศหลังมีเพศสัมพันธ์แบบป้องกัน เหมือนเป็นแผลบริเวณด้านล่างปากช่องคลอด คืออะไรหรอคะ ต้องรักษาตรวจภายในค่าใช่จ่ายประมาณเท่าไหร่หรอคะ
สวัสดีค่ะ อาการแสบบริเวณอวัยวะเพศ อาจเกิดจาก1.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน2.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 ช่องคลอดแสบและคันจากความแห้ง แต่มักเกิดในหญิงวัยทองการดูแลตัวเองเบื้องต้น ไม่ควรสวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ไปก่อนสังเกตอาการถ้าแสบคันช่องคลอดมาก ตกขาวมีเลือดปนหรือมีสีผิดไปจากปกติ บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ ค่าใช้จ่ายนั้นขึ้นกับสาเหตุและความรุนแรงของโรค แนะนำสอบถามแพทย์ที่ดูแลโดยตรงอีกครั้งค่ะ